Държавен вестник, бр. 64, 2012 г., стр. 29

БРОЙ  64	
Д Ъ Р Ж А В Е Н  В Е С Т Н И К 	
СТР.  29  
място. Всяка кореспонденция, доставена до 
която и да е от страните по този Договор, 
която следва да бъде изпратена чрез телекс, 
факс или електронно съобщение, ще се счита 
за писмено доказателство.
15.4. За периода, който Облигациите се 
държат чрез Клирингова система, всяко 
уведомление ще се счита за предоставено на 
Облигационерите, при условие че това уведом­
ление бъде изпратено до Клиринговата система 
за оповестяването му до Облигационерите.
Уведомления чрез Фискален агент
15.5. Всяка кореспонденция, свързана с 
настоящия Договор, между Емитента и който 
и да е от Агентите или между самите Агенти, 
следва да бъде изпращана чрез Фискалния 
агент (освен ако изрично е предвидено друго).
16. Оповестяване на уведомленията
По искане и за сметка на Емитента Фис­
калният агент е длъжен да организира оповес­
тяването на всички уведомления до Облигаци­
онерите. Уведомленията до Облигационерите 
следва да бъдат оповестени в съответствие с 
Условията.
17. Приложимо право и юрисдикция
Приложимо право
17.1. Настоящият Договор и всички извън­
договорни задължения, произтичащи от него 
и във връзка с него, следва да се регулират и 
тълкуват съгласно английското право.
Юрисдикция
17.2. Английските съдилища разполагат с 
юрисдикцията да разглеждат и решават вся­
какви спорове, които могат да възникнат от 
или във връзка с този Договор, и съответно 
всякакви правни действия или производства, 
които произтичат от или във връзка с този 
Договор („Производства“), могат да бъдат 
отнасяни към тези съдилища. Както Еми­
тентът, така и Агентите неотменимо се под­
чиняват на юрисдикцията на тези съдилища 
и се отказват от каквото и да е възражение 
срещу Производства в такива съдилища на 
основание мястото, където са образувани или 
на основание некомпетентност на съда, пред 
който са образувани. Тази Уговорка следва да 
се тълкува в полза на Агентите и не следва 
да ограничава правото на всеки от тях да 
образуват такива Производства към която 
и да е друга компетентна юрисдикция, нито 
образуването на Производствата пред една 
или повече юрисдикции преклудира правото 
да се инициират такива Производства в която 
и да е друга юрисдикция (без значение дали 
едновременно, или не).
Връчване на призовки и съдебни документи
17.3. Емитентът неотменимо назначава 
Лоу Дибенчър Корпорът Сървисиз Лимитед 
(Law Debenture Corporate Services Limited) по 
настоящия му адрес на управление в Ан­
глия като свой представител за получаване 
на призовки и съдебни документи в Англия. 
В случай че поради някаква причина пред­
ставителната власт на този представител по 
отношение на получаването на призовки и 
съдебни документи бъде преустановена, то 
Емитентът е длъжен незабавно да назначи 
нов представител за получаване на призовки 
и съдебни документи в Англия и да представи 
на Фискалния агент копие от потвърждението 
за приемане на упълномощаването от новия 
представител в срок до 30 дни. Настоящото 
не следва да оказва влияние върху възмож­
ността връчването на призовки и съдебни 
документи да се извършва по друг начин, 
предвиден в закона. 
Отказ от имунитет
17.4. С настоящото Емитентът неотменимо 
се отказва от всяко право да се позовава на 
суверенитет или друг имунитет спрямо юрис­
дикция или спрямо изпълнение или каквато и 
да е подобна защита и неотменимо се съгла­
сява (до максималната степен, допустима от 
българското законодателство, както може да 
бъде изменено впоследствие) с всяко средство 
за правна защита срещу него, с налагането 
на всяка обезпечителна мярка (с изключе­
ние – за случаите преди постановяване на 
съдебно решение – на мерки за обезпечаване 
на иск и на съдебни заповеди) или с резултата 
от всяко производство, включително, но не 
само, с постановяването, изпълнението или 
принудителното изпълнение срещу всякакви 
активи, приходи или имущество на Емитента 
(независимо от предназначението му или очак­
ваното му предназначение), на всяко разпо­
реждане, определение или решение, издадено 
или постановено във връзка с каквото и да 
е Производство, при условие обаче че не се 
отказва от имунитета си по отношение на (i) 
настоящи и бъдещи „помещения на предста­
вителството“ съгласно Виенската конвенция 
за дипломатическите отношения от 1961 г., 
(ii) „консулски помещения“ съгласно Виен­
ската конвенция за консулските отношения 
от 1963 г., или (iii) военно имущество или 
активи, или друго имущество, или активи на 
Република България, свързани с отбраната.
Език
Настоящият договор се изготвя на ан­
глийски език и следва да бъде преведен на 
български език за целите на приключването 
на Парламентарните процедури. Версията на 
английски език следва да се ползва с прио­
ритет в случай на противоречие.
Екземпляри
17.5. Настоящият Договор може да бъде 
подписан в няколко екземпляра, всеки от 
които следва да се счита за оригинал.